OpenLLM-France/wikimedia huggingface dataset:
# Atarants

Els atarants (llatí: Atarantes, grec antic: Ἀταράντες) foren una tribu líbia esmentada pels historiadors i geògrafs antics que vivia a un oasi del desert (segurament a l'actual Fezzan), a deu dies dels garamants i deu dels atlants (habitants de l'Atles). Segons Heròdot, l'oasi on vivien era ric en aigua i sal. En destaca dues característiques: que no tenien prenoms i que patien molt la intensitat del sol, que els portava a flastomar i destralejar. També els esmenten Mela i Plini, i autors fragmentaris com Rià i Nicolau de Damasc.
Pel que fa al seu territori, hom ha proposat de situar-los l'entorn de l'oasi de Ghat, o bé entre el llac Txad i el Níger, atès el terme tuareg ataram 'oest'. En qualsevol cas, sembla que no cal oferir gaire credibilitat als deu dies que afirma Heròdot, que molt sovint allarga o escurça les distàncies en excés.
Pel que fa a la interpretació del nom del poble, hom l'ha volgut relacionar amb l'amazic adrar 'muntanya'. Per la seva banda, Barth proposà el haussa atâra, participi del verb târa 'aplegar', 'reunir', de manera que segons aquesta interpretació serien ancestres dels hausses. També hi ha assajos de relacionar-los amb els hammanients que esmenta Plini.

## Referències

* ↑ El nom apareix en la major part d'autors com a Atlantes; gràcies a un passatge de Rià, Salmasius va poder restituir el nom correcte en els manuscrits d'Heròdot, on l'error de còpia ja s'havia produït a l'antiguitat i els autors posteriors (principalment, Plini i Mela) el reprodueixen.
* 1 2 Atarantes a Smith, William. Dictionary of Greek and Roman Geography (en anglès), 1854.
* 1 2 3 4 5 Desagnes, Jehan. Catalogue des tribus africaines de l'antiquité classique à l'ouest du Nil. Dakar: Université de Dakar, 1960, p. 253-254 [Consulta: 12 desembre 2020].
* ↑ Heròdot, Història, llibre IV, capítol 184.
* 1 2 Pauly-Wissowa II,2 (1896), col. 1895.
* ↑ Heròdot. Traducció i notes de Carlos Schrader. Libro IV. Madrid: Gredos, 1979, p. 457.
# Amt Temnitz

Amt Temnitz és un amt (mancomunitat de municipis) del districte d'Ostprignitz-Ruppin, a Brandenburg, Alemanya. Té una extensió de 249,69 km² i una població de 5.270 habitants (2017). La seu és a Walsleben. El nom prové del riu Temnitz que creua el territori.
Quan va ser creat el 1992, l'amt de Temnitz comptava amb dinou municipis que per un moviment de fusións voluntàries es van reduir a sis.
* Dabergotz
* Märkisch Linden, resultat de la fusió el 30 de desembre de 1997 dels municipis de Darritz-Wahlendorf, Gottberg, Kränzlin i Werder
* Storbeck-Frankendorf, resultat de la fusió el 10 de gener de 2002 dels municipis de Frankendorf i Storbeck
* Temnitzquell, amb els pobles de Katerbow, Netzeband i Rägelin
* Temnitztal resultat de la fusió el 30 de desembre de 1997 dels municipis de Kerzlin, Küdow-Lüchfeld, Rohrlack, Vichel i Wildberg, el municipi de Garz hi va ser afegit el 2003.
* Walsleben

## Referències

* ↑ «Hauptsatzung für das Amt Temnitz (Estatut de l'Amt Temnitz)» (pdf) (en alemany), 06-09-2011.
* ↑ «Bildung der Ämter Temnitz, Milow, Baruth, Neuhardenberg, Burg-Spreewald, Drebkau/Niederlausitz, Neuhausen und Peitz. Bekanntmachung des Ministers des Innern vom 30. Juni 1992.» (en alemany). Amtsblatt für Brandenburg - Gemeinsames Ministerialblatt für das Land Brandenburg, 3, 54, 31-07-1992, pàg. 966-967.
* ↑ «Fünftes Gesetz zur landesweiten Gemeindegebietsreform betreffend die Landkreise Barnim, Märkisch-Oderland, Oberhavel, Ostprignitz-Ruppin, Prignitz, Uckermark» (en alemany). Govern de Brandenburg, 23-03-2003.

## Enllaços externs

* Amt Temnitz - Lloc web oficial
# Aixras ibn Abd-Al·lah as-Sulamí

Ashras ibn Abdallah al-Sulami (Aixras ibn Abd-Al·lah as-Sulamí) fou un notable de la tribu Sulaym que va governar el Khurasan.
Khàlid ibn Abd-Al·lah al-Qasrí de l'Iraq va rebre el govern del Khurasan i les províncies orientals el 724 però va delegar els seus poders al Khurasan en el seu germà Àssad ibn Abd-Al·lah (724-727) i després en Aixras ibn Abd-Al·lah as-Sulamí (727) que va exercir fins al 730. Posteriorment el califa va nomenar ell mateix als governadors de Khurasan.

## Referències

* Enciclopèdia de l'Islam, IX, 853
# Promina

Promina és un municipi del comtat de Šibenik-Knin (Croàcia). El 2020 tenia una població estimada de 943 habitants.

## Referències

* ↑ «Šibenik-Knin (County, Croatia) - Population Statistics, Charts, Map and Location» (en anglès), 9 desembre 2021. [Consulta: 31 desembre 2021].

## Vegeu també

* Bobodol
# Laphamita

La laphamita és un mineral de la classe dels sulfurs. Va ser anomenada en honor de Davis M. Lapham (1931-1974), cap mineralogista del Servei Geològic de Pennsilvània.

## Característiques

La laphamita és un sulfur de fórmula química As₂Se₃. Cristal·litza en el sistema monoclínic en forma de cristalls prismàtics, de menys de 5 mm, allargats al llarg de [100] i tabulars en (010). Habitualment els cristalls són resorbits i resulten en cristalls incomplets. La seva duresa a l'escala de Mohs és d'1 a 2.
Segons la classificació de Nickel-Strunz, la laphamita pertany a «02.FA: Sulfurs d'arsènic, àlcalis, sulfurs amb halurs, òxids, hidròxid, H₂O, amb As, (Sb), S» juntament amb els següents minerals: duranusita, dimorfita, pararealgar, realgar, alacranita, uzonita, orpiment, getchellita i wakabayashilita.

## Formació i jaciments

La laphamita va ser descoberta a Burnside, al comtat de Northumberland (Pennsilvània, Estats Units) en forma d'incrustacions secundàries, probablement a causa de la sublimació, en un clinker adjacent a una obertura de ventilació d'una pila ardent de residus procedents d'una mina d'antracita.

## Referències

* 1 2 «Laphamite» (en anglès). Mindat. [Consulta: 7 novembre 2015].
* ↑ Ritsuro MIYAWAKI, Frédéric HATERT, Marco PASERO, Stuart J. MILLS «IMA Commission on New Minerals, Nomenclature and Classification (CNMNC) NEWSLETTER 50». Mineralogical Magazine, 83, 2019, pàg. 615-620 [Consulta: 24 novembre 2019].
* 1 2 «Lamphamite» (en anglès). Handbook of Mineralogy. Arxivat de l'original el 8 de maig 2019. [Consulta: 28 gener 2019].
# Sarzeau

Sarzeau (en bretó Sarzhav) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 7.155 habitants. El 20 de desembre de 2006 el consell municipal va aprovar la carta Ya d'ar brezhoneg. A l'inici del curs 2007 el 4,7% dels alumnes del municipi eren matriculats a la primària bilingüe.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 3.669 | 3.676 | 4.088 | 4.406 | 4.972 | 6.143 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1989-2001 | Yves Borius | Divers droite |
| 2001-2008 | Henri Bénéat | Divers droite |
| 2008- | David Lappartient | UMP |

## Personatges il·lustres

* Artur III de Bretanya (1393-1458), conestable de França nascut al castell de Suscinio
* Alain-René Lesage (1668-1747), dramaturg bretó en francès
* Xavier de Langlais (1906-1975), pintor i escriptor en bretó

## Galeria d'imatges

* Capella de Penvins
* Castell de Suscinio
* Menhir de Kermaillard

## Referències

* ↑ (francès) Ofis ar Brezhoneg: Enseignement bilingue

## Enllaços externs

* Oficina de Turisme Arxivat 2015-06-02 a Wayback Machine.
# Atari 7800

Atari 7800 ProSystem, o simplement Atari 7800, va ser una videoconsola llançada per l'Atari Corporation al mercat estatunidenc al juny del 1986. Una prova preliminar havia ocorregut dos anys abans, encara sota l'Atari Inc. El 7800 havia estat projectat per a substituir el Atari 5200 i restablir la supremacia de l'Atari Corp. sobre Nintendo i Sega. Amb aquest sistema, l'Atari Inc. pretenia solucionar tots els punts negatius del Atari 5200: posseïa joysticks digitals simples, era gairebé totalment i reversiblement compatible amb el Atari 2600 i posseïa un preu atractiu (va ser venut originalment per 140 US$).
El 2009, IGN va triar el 7800 com la seva 17a millor consola de videojocs de tots els temps.

## Característiques tècniques

* UCP: 6502C (SALLY, costumitzat) a 1,79 MHz (1,19 MHz quan els xips TIA o RIOT són accedits)
* Resolució màxima de pantalla: 320×240 (o 288) pixels; paleta de 25 colors de 256.
* Gràfics: xip MARIA a 7,16 MHz
* So: 2 canals via el xip TIA (igual del 2600); xip POKEY opcional
* E/S: xips RIOT i TIA
* Memòria RAM: 4 KiB
* Memòria ROM: 48 KiB per cartutx estàndard (4 KiB de BIOS per seqüència d'inici i encaminament d'interrupcions)

## Referències

* ↑ «Atari Video Game Unit Introduced» (en anglès). The New York Times.
* ↑ «Atari 7800» (en anglès). IGN. [Consulta: 14 abril 2011].

## Enllaços externs

* Història dels videojocs
# El pergamí vermell

El pergamí vermell (originalment en portuguès, O pergaminho vermelho) és una pel·lícula d'animació brasilera del 2020 dirigida per Nelson Botter Jr., que també ha escrit la història juntament amb Fernando Alonso, Alvaro Chaer, Leo Lousada i Angélica Reis. Produïda per Tortuga Studios, s'ha doblat al català amb la distribució de Paycom Multimedia.

## Sinopsi

Tots els nens del món comencen a tenir malsons recurrents. És llavors quan alguna cosa màgica li succeeix a la petita Nina: troba un misteriós pergamí vermell que la porta a la terra dels somnis. Allà, entre herois, monstres i criatures divertides, haurà de derrotar el senyor de les ombres, el Lord Dark, per a equilibrar aquest món i poder tornar a casa.

## Referències

* ↑ «The Red Scroll (2020)» (en anglès). FilmAffinity. [Consulta: 5 agost 2022].
* ↑ «El Pergamí Vermell». Paycom Multimedia. [Consulta: 5 agost 2022].

## Enllaços externs

* Tràiler en català
# Alfred Reth

Alfred Reth (Budapest, 29 de febrer del 1884 – París, 17 de setembre del 1966) va ser un pintor hongarès nacionalitzat francès. Després d'un llarg viatge d'estudis per Itàlia, s'instal·là a París el 1905. Va ser un dels fundadors del cubisme.

## Referències

* ↑ «Alfred Reth at the Kalman Maklary Fine Arts». Arxivat de l'original el 2019-03-31. [Consulta: 31 març 2019].
* ↑ «Alfred Reth, corta biografía, galería de estampas Champetier». [Consulta: 31 març 2019].
* ↑ «Alfred Reth». [Consulta: 31 març 2019].

## Vegeu també

* Escola de París

## Enllaços externs

* Obres d'Alfred Reth
# Acamant

Acamant és el nom dels següents personatges:
# La casaca i la casulla, o sia, un ciri trencat

La casaca i la casulla, o sia, un ciri trencat, coneguda també amb el títol d'Un ciri trencat, és una joguina en dos actes i en vers, original de Frederic Soler, signada amb el seu pseudònim Serafí Pitarra i estrenada al teatre Romea de Barcelona la nit del 23 de gener de 1871.
Es va estrenar en el benefici del primer actor de la companyia, Lleó Fontova.
L'obra va ser publicada el mateix any de 1871 per l'editorial Llibreria de Eudalt Puig de Barcelona, dedicada a l'actor Iscle Soler, un dels intèrprets de l'estrena.

## Repartiment de l'estrena

* Filomena: Balbina Pi.
* Cristòfol: Ròmul Cuello.
* Geroni: Lleó Fontova.
* El senyor Coca: Iscle Soler.
* Maurici: Josep Clucellas.
* Pauet: Frederic Fuentes
* Um mosso: Josep Agell.

## Referències

* ↑ «La Casaca i la casulla o sia Un ciri trencat». Associació d'escriptors en llengua catalana. [Consulta: 27 octubre 2022].
* ↑ «Text de l'obra». [Consulta: 15 març 2023].
* ↑ «Arxiu digital històric dels espectacles del Teatre Romea». Teatre Romea. [Consulta: 15 març 2023].

## Enllaços externs

* La casaca i la casulla a la xarxa
# Saràtovski

Saràtovski - Саратовский (rus) - és un khútor de la República d'Adiguèsia, a Rússia. Es troba a 15 km a l'est de Krasnogvardéiskoie i a 61 km al nord-oest de Maikop, la capital de la república.
Pertany al municipi de Iélenovskoie.
# Eboric

Eboric va ser rei dels sueus des del 583 al 584. El 583 succeí el seu pare Miró, i segons Gregori de Tours va signar un tractat amb Leovigild. Se suposa segons aquest el rei sueu seguiria essent vassall del rei visigot. Vers l'any 584 va ser destronat pel seu cunyat Andeca (Odiacca) i tancat en un monestir, es creu que l'aixecament seria una reacció a la política portada per Eboric i el seu pare d'aliança amb el regne visigot. Leovigild va reaccionar, i el 585, i mentre el seu fill Recared portava la guerra contra Borgonya va envair el Regne dels sueus, va devastar la Gal·lècia, i va capturar Andeca. Després de tonsurar-lo, fet que l'inhabilitava per regnar, el va exiliar a Pax Iulia (l'actual Beja). A més a més va aprofitar per destruir les naus borgonyones que realitzaven intercanvis comercials amb els sueus. El tresor real sueu també va ser capturat, i la Gallaecia va passar a ser possessió visigoda. Un cop, Leovigild, va abandonar la regió els sueus es van aixecar i van aclamar com a rei un noble anomenat Malaric. Però la rebel·lió va ser sufocada per les forces visigodes poc després, sense la intervenció reial.

## Referències

* ↑ Fouracre, Paul; McKitterick, Rosamond. The New Cambridge Medieval History (en anglès). Cambridge University Press, 2005, p. vol.1, p.189. ISBN 0521362911.
# Newport Gwent Dragons

Newport Gwent Dragons és un equip professional de rugbi a 15 gal·lès, amb base al comtat de Gwent, que participa en la Magners League. El club disputa els seus partits a la ciutat de Newport, a l'estadi Rodney Parade.

## Jugadors emblemàtics

* Tom Willis

## Enllaços externs

* Lloc oficial Arxivat 2009-09-16 a Wayback Machine. (anglès)
# Bandera de Maryland

La bandera de Maryland ve de la bandera heràldica de George Calvert, primer baró de Baltimore i pare del fundador de la colònia de Maryland, Cecil Calvert. És l'única bandera d'un estat nord-americà que es basa en l'heràldica Anglesa (la bandera del Districte de Colúmbia és basada en les armes de la família Washington, però no és estat). Fou oficialment adoptada per l'estat en 1904.

## Disseny

La bandera és dividit a quarts, combinant els escuts de les famílies de Calvert i Crossland. El disseny de negre i or ve de la família Calvert. Se li va concedir a George Calvert com a recompensa pel seu assalt a una fortificació en una batalla; se sembla a les barres d'una palissada. El disseny de vermell i blanc ve de la família Crossland, la família de la mare de George Calvert. Compta amb una creu dita bottony. Ja que la seva mare era una hereva, George Calvert tenia el dret a utilitzar els dos escuts.

## Història

Inicialment, només l'escut de negre i or dels Calvert era utilitzada com a símbol de Maryland, però el vermell i blanc dels Crossland va guanyar popularitat en la Guerra de Secessió. Vermell i blanc eren els "colors de secessió" i el gran nombre de Marylanders que donaven suport al Sud no volien utilitzar els colors d'un estat que s'havia mantingut dins els Estats Units. Per tant, van adoptar la Bandera de Crossland.
Després de la guerra, ciutadans de Maryland buscaven la reconciliació. Per tant, va començar a aparèixer l'actual bandera, inicialment amb les armes dels Crossland a la cantonada superior esquerra. Més tard, hi van posar les armes dels Calvert, a conseqüència de la victoria de la Unió.
La bandera fou hissada per primer cop l'11 d'octubre, 1880, pel 150è aniversari de la fundació de la ciutat de Baltimore.

## Impacte cultural

Les armes dels Calvert i Crossland són molt conegudes i utilitzades a tot l'estat:
* Diversos comtats de Maryland empren els seus colors en les seves banderes i escuts, com ara Comtat de Baltimore, Comtat de Calvert, Comtat de Howard, i la ciutat de Baltimore.
* Els colors de la bandera són els colors de la Universitat de Maryland, College Park
* Els Ravens i Orioles, equips de futbol americà i beisbol, respectivament, a Baltimore, els empren en els seus logotips

## Vegeu també

* Segell de Maryland
# Le Raysville

Le Raysville és una població dels Estats Units a l'estat de Pennsilvània. Segons el cens del 2000 tenia 318 habitants.

## Demografia

Segons el cens del 2000, Le Raysville tenia 318 habitants, 111 habitatges, i 86 famílies. La densitat de població era de 153,5 habitants/km².
Dels 111 habitatges en un 41,4% hi vivien nens de menys de 18 anys, en un 58,6% hi vivien parelles casades, en un 13,5% dones solteres, i en un 22,5% no eren unitats familiars. En el 18,9% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,86 i el nombre mitjà de persones que vivien en cada família era de 3,31.
Per edats la població es repartia de la següent manera: un 31,1% tenia menys de 18 anys, un 10,1% entre 18 i 24, un 27,7% entre 25 i 44, un 19,5% de 45 a 60 i un 11,6% 65 anys o més.
L'edat mediana era de 34 anys. Per cada 100 dones de 18 o més anys hi havia 88,8 homes.
La renda mediana per habitatge era de 37.292 $ i la renda mediana per família de 43.750 $. Els homes tenien una renda mediana de 32.500 $ mentre que les dones 23.750 $. La renda per capita de la població era de 14.802 $. Entorn del 13,9% de les famílies i el 7,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Le Raysville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Le Raysville». American Fact Finder. Oficina del Cens dels Estats Units, 12-01-2010.
# Pinsà muntanyenc de Brandt

El pinsà muntanyenc de Brandt (Leucosticte brandti) és una espècie d'ocell de la família dels fringíl·lids (Fringillidae) que habita a prats alpins entre roques i estepes de muntanya a Kirguizstan, Tadjikistan, sud-oest de Sibèria, nord del Pakistan i de l'Índia, el Nepal, Bhutan, sud del Tibet, i oest de la Xina.

## Referències

* ↑ «Pinsà muntanyenc de Brandt». Cercaterm. TERMCAT, Centre de Terminologia. Rev. 10/04/2022(català)
# Trancanill

En construcció naval s'anomena trancanill, clau o trancanell a la filada de la coberta que uneix el folre exterior del buc amb la mateixa coberta.
En bucs tradicionals de fusta el trancanill reposava sobre la cinta i també s'anomenava taula de claus.
En bucs construïts amb altres materials (acer, resines reforçades amb fibres…) el terme trancanill denomina la zona d'unió entre la coberta i els costats del buc.
En moltes ocasions el disseny del trancanill adopta un desnivell per a afavorir el desguàs de l'aigua embarcada sobre la coberta a través dels embornals.

## Referències

* Diccionari català-valencià-balear
* Alver, Manuel; Terminología marinera del Mediterráneo
* Labernia, Pere; Diccionario catalán-castellano y viceversa
* Diccionari Aguiló (relació entre trancanill i obra viva)
# Newport (Vermont)

* Per a altres significats, vegeu «Newport (town de Vermont)».
Newport és la ciutat i capital del Comtat d'Orleans (Vermont) als Estats Units d'Amèrica.

## Demografia

Segons el cens del 2000 Newport tenia 5.005 habitants., 2.086 habitatges, i 1.191 famílies. La densitat de població era de 320,5 habitants per km².
Dels 2.086 habitatges en un 26,6% hi vivien nens de menys de 18 anys, en un 41% hi vivien parelles casades, en un 12,6% dones solteres, i en un 42,9% no eren unitats familiars. En el 35,5% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,84.
Per edats la població es repartia de la següent manera: un 22,2% tenia menys de 18 anys, un 8,3% entre 18 i 24, un 27,1% entre 25 i 44, un 23,1% de 45 a 60 i un 19,3% 65 anys o més.
L'edat mediana era de 40 anys. Per cada 100 dones de 18 o més anys hi havia 93,7 homes.
La renda mediana per habitatge era de 25.544 $ i la renda mediana per família de 34.922 $. Els homes tenien una renda mediana de 33.810 $ mentre que les dones 19.787 $. La renda per capita de la població era de 20.054 $. Entorn del 13% de les famílies i el 18,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Newport». American Fact Finder. Oficina del Cens dels Estats Units, 12-01-2010.
# Moràvia Meridional

La Moràvia Meridional —Jihomoravský kraj en txec— és una regió (kraj) de la República Txeca, a la part meridional de la regió històrica de Moràvia. La capital és Brno. Ciutats de la regió de Moràvia Meridional són Brno, Blansko, Břeclav, Hodonín, Vyskov, Znojmo.

## Enllaços externs

* Pàgina Oficial (en txec) Arxivat 2006-04-15 a Wayback Machine.
* Estadístiques regionals Arxivat 2007-03-01 a Wayback Machine.
# Bió

Bió és el nom dels següents personatges:
* Bió de Proconès, historiador grec.
* Bió d'Abdera, matemàtic grec.
* Bió de Soli, escriptor grec.
* Bió d'Esmirna, poeta grec.
* Bió (poeta tràgic), poeta tràgic grec.
* Bió (retòric), retòric grec.
* Bió Boristenites, filòsof escita de cultura grega.
* Cecili Bió, escriptor probablement grec.
* Bitó, Bió segons Elià, escriptor de la Grècia hel·lenística.
# Kémoko Camara

Kémoko Camara (Conakry, 5 d'abril de 1975) és un exfutbolista guineà de la dècada de 2000.
Fou internacional amb la selecció de futbol de Guinea.
Pel que fa a clubs, destacà a KRC Zuid-West-Vlaanderen, a Bèlgica, i breument a Dundee United i East Stirlingshire, a Escòcia.

## Referències

* ↑ Kémoko Camara a National-Football-Teams.com (anglès)
* ↑ «United conclude goalkeeper deal». BBC Sport website, 03-03-2008.
* ↑ «Guinea goalkeeper for East Stirlingshire». The Scotsman, 20-12-2008 [Consulta: 27 desembre 2010].
# Cathay Dragon

Hong Kong Dragon Airlines Limited (cantonès: 港龍航空公司), que opera com Cathay Dragon i anteriorment com Dragonair, és una aerolínia basada a Hong Kong, a l'Aeroport Internacional Chek Lap Kok. A data de 17 de novembre del 2012, operava vols a 37 destinacions de 13 estats d'Àsia. La flota es compon de 37 avions del fabricant europeu Airbus, que es divideixen en Airbus A320, A321 i A330. És una fílial de l'aerolínia de bandera de Hong Kong Cathay Pacific, que la rellevà el 2005 i la feu entrar a l'aliança global Oneworld.
El 2010, la companyia operà més de 138.000 vols, transportant aproximadament 27 milions de passatgers i 1.800 milions de quilograms de mercaderies i correu.
El 21 de novembre del 2016 l'aerolínia esdevingué Cathay Dragon.

## Flota

Dragonair explota 39 avions de passatgers, 6 dels quals estan disposats en 3 classes de servei, 29 en dues classes i 4 només en classe econòmica. A data de gener del 2013, l'edat mitjana de la flota era de 10,7 anys.

## Referències

* ↑ «Cathay Dragon» (en anglès). [Consulta: 23 novembre 2016].
* ↑ Dragonair. «Our Fleet» (en anglès). [Consulta: 9 març 2011].
* ↑ Planespotters.net. «Page for Dragonair» (en anglès). Arxivat de l'original el 8 d’octubre 2012. [Consulta: 14 d’abril 2019].
# Comitè Kurd dels Drets Humans

El Comitè Kurd dels Drets Humans en àrab al-Lijna al-Kurdiyya li huquq al-Insan és una organització defensora dels drets humans a Síria, una de les tres organitzacions kurdes d'aquesta finalitat que existeixen al país La seva legalització fou denegada per les autoritats sirianes.

## Referències

* ↑ les altres són DAD (Justícia) coneguda en àrab com al-Munathama al-Kurdiyya lil-Difa an huquq al-Insan wal Hurriyat fi Suriya (Organització Kurda per la Defensa dels Drets Humans i les Llibertats Fonamentals a Síria); i el MAF (que en kurd vol dir "dret"), en àrab al-Lijna al-Kurdiyya lil-Difa an huquq al-Insan (Organització Kurda pels Drets Humans).

## Enllaços externs

* Branca del Regne Unit Arxivat 2009-09-29 a Wayback Machine.